«Татарстан Республикасында халыкка адреслы социаль ярдәм
күрсәтү турында» Татарстан Республикасы Законының
8 статьясына үзгәреш кертү хакында»
[bookmark: _GoBack]Татарстан Республикасы законы проектын
ФИНАНС-ИКЪТИСАДЫЙ НИГЕЗЛӘҮ

«Татарстан Республикасында халыкка адреслы социаль ярдәм күрсәтү турында» 2004 елның 8 декабрендәге 63-ТРЗ номерлы Татарстан Республикасы законы белән гаилә составында, уллыкка алынган балаларны да кертеп, өч һәм аннан күбрәк баласы булган гражданнарга, өлкән балага 18 яшь тулганчы яисә 23 яшь тулганчы, ул белем бирү эшчәнлеген гамәлгә ашыручы оешмада көндезге уку формасында белем алган очракта, социаль ярдәмнең түбәндәге чаралары күрсәтелә:
өч яшьтән алып алты яшькә кадәрге балаларны исемлеге Татарстан Республикасы Министрлар Кабинеты тарафыннан билгеләнә торган дарулар белән түләүсез тәэмин итү; 
торак мәйданының Татарстан Республикасы законнарында билгеләнгән социаль нормасы чикләрендә торак өчен түләү чыгымнарының 30 проценты күләмендә субсидия;
халык өчен хезмәт күрсәтүләрдән файдалануның билгеләнгән нормативлары чикләрендә коммуналь хезмәтләр өчен түләү чыгымнарының, ә үзәкләштерелгән җылылык булмаган йортларда яшәүче гаиләләр өчен – халыкка сату өчен билгеләнгән нормалар чикләрендә сатып алына торган ягулык хакының 
30 проценты күләмендә субсидия;
ата-ананың берсенә яисә аны алмаштыручы затка гомуми белем бирү оешмаларында белем алучыларга укуларын тәмамлаганчы, әмма аларга 23 яшь тулганга кадәр, юл йөрү өчен 2026 елда 400 сум тәшкил итә, ай саен бирелә торган субсидия.
Аларны бирү өчен кирәкле акчалар ел саен Татарстан Республикасы бюджетында карала.  
Закон проекты кабул ителгән очракта, социаль ярдәм чаралары күрсәтелү хокукы бирелә торган социаль ярдәм чараларыннан файдаланучыларның фаразлана торган саны 1 389 кеше тәшкил итәчәк. 
Өч һәм аннан да күбрәк баласы булган гаиләләргә балачактан инвалид булган өлкән балага 23 яшькә тулганчы югарыда күрсәтелгән социаль ярдәм чараларын бирү өчен Татарстан Республикасы бюджеты акчасына өстәмә ихтыяҗ күләме елына 
10,01 млн.сум күләмендә бәяләнә (Татарстан Республикасы Рәисе тарафыннан 
2026 елның 25 апрелендәге 19786-МР номеры белән килештерелде).

_____________________________

